Diari Oficial de la Generalitat Valenciana


Sumari del DOGV 9850, del 16-05-2024 (2024/4401)

RESOLUCIÓ de 9 de maig de 2024, de la Vicepresidència Segona i Conselleria de Serveis Socials, Igualtat i Habitatge, per la qual es resol la concessió de l'increment de places amb l'entitat Cáritas Diocesana de València per la necessitat de donar resposta amb caràcter urgent a la situació d'emergència migratòria en el sector d'infància i adolescència.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9850

Data del DOGV
:   16-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/4401


Data del document
:   09-05-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 9 de maig de 2024, de la Vicepresidència Segona i Conselleria de Serveis Socials, Igualtat i Habitatge, per la qual es resol la concessió de l'increment de places amb l'entitat Cáritas Diocesana de València per la necessitat de donar resposta amb caràcter urgent a la situació d'emergència migratòria en el sector d'infància i adolescència. [2024/4401]  
  
Antecedents de fet  
I. Per Resolució de 21 de juny de 2022 (DOGV 9371, 29.06.2022), de la Vicepresidència i Conselleria d'Igualtat i Polítiques Inclusives es convoquen els acords d'acció concertada en matèria de serveis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026.  
II. En data 11.11.2022 (DOGV 9469, 14.11.2022) mitjançant Resolució de la Vicepresidència i Conselleria de Polítiques Inclusives es resol el procediment de selecció de sol·licituds per a acollir-se al règim d'acords d'acció concertada en matèria de serveis socials en el sector d'infància i adolescència per al període 2022 a 2026.  
III. Que en data 18.11.2022 es va formalitzar el concert social conformement al nombre de places, mòdul econòmic i import total, que figurava en la resolució de la Vicepresidència i Conselleria d'Igualtat i Polítiques Inclusives de data 11.11.2022.  
IV. Que el Decret 181/2017, de 17 de novembre, del Consell, en el seu article 31.2 establix la possibilitat de concertar noves places amb una entitat que ja es trobe en el Sistema Públic Valencià de Serveis Socials per a proporcionar un servei d'estada temporal de persones que es troben sota tutela de l'Administració de la Generalitat Valenciana.  
  
V. Que el 25 de març de 2024 la Direcció General de Família, Infància i Adolescència i Repte Demogràfic emet informe justificatiu de necessitats per a tramitar l'ampliació de places residencials del concert social 2022-2026 amb caràcter d'emergència justificant la necessitat d'increment de places per a garantir la correcta prestació d'aquest servei, més encara, si es tracta d'un deure públic d'ineludible compliment, devent aquesta comunitat autònoma declarar en desemparament a aquests adolescents sense referent familiar i establir una mesura de protecció d'acolliment residencial on es garantisca la seua atenció. La no ampliació d'aquests places suposaria un greu risc per al sistema de protecció perquè produiria: amuntegament, problemes de seguretat, problemes de comunicació i convivència, increment de situacions de violència, increment de consum de tòxics, manca de pautes d'intervenció, alt nivell de conflictivitat laboral, falta d'intervenció integral o alarma social.  
És per això necessària una actuació immediata davant aquesta crisi migratòria, havent de continuar atenent les persones menors d'edat estrangeres sense referent familiar que es troben en la Comunitat Valenciana, atés que necessiten d'una intervenció individual i especialitzada a fi de pal·liar els danys emocionals i socials del mateix procés migratori, ampliant amb caràcter d'emergència els recursos de protecció a les necessitats particulars que presenten aquests, ja que en aquests moments els mitjans materials i personals dels quals disposa la Vicepresidència Segona i Conselleria de Serveis Socials Igualtat i Habitatge són insuficients per a donar resposta a aquesta situació d'emergència migratòria.  
  
Per això, des de la Direcció General de Família, Infància i Adolescència i Repte Demogràfic va sol·licitar el passat 29 de febrer a les entitats que actualment estan en l'acció concertada, propostes de nous recursos residencials amb places de la tipologia de projecte migratori. A la vista d'això, en el citat informe de necessitat es proposa que dins del sistema de protecció continuen augmentant les places d'acolliment general amb programa migratori de forma més estable, per a continuar donant resposta a l'obligació legal d'atendre les persones menors d'edat que es troben en situació de desprotecció social, mitjançant l'assumpció de la seua guarda i/o tutela, que s'exercirà mitjançant l'acolliment residencial, com és el cas d'aquests persones adolescents migrants sense referent familiar.  
VI. Que en data 27 de març de 2024 l'entitat Cáritas Diocesana de València en document firmat pel seu representant legal, presta la seua conformitat a requeriment de la Direcció General de Família, Infància i Adolescència i Repte Demogràfic a la proposta d'atendre 4 places més sobre les 24 que ja té concertades, en la Llar Mare de Déu dels Desemparats i dels Innocents situada a Torrent (València), de la tipologia projecte migratori, per a atendre de manera excepcional i temporal l'actual situació d'emergència provocada per la crisi migratòria.  
  
Donada l'especificitat d'aquest procediment d'emergència arreplegat en l'article 31 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, s'ha considerat oportú procedir a l'obertura d'un nou expedient administratiu diferenciat (IAAR/2024/0002/46) per a la incorporació de les 4 places. Atés que no es troba previst un mòdul de 4 places en la convocatòria plurianual s'aplicarà per als càlculs del cost total de las noves places, el mòdul establit en la convocatòria plurianual de 6 places d'atenció residencial de la tipologia de Projecte Migratori (186,36 €/plaça/dia).  
VII. Que en data 10.04.2024 mitjançant Resolució de la Direcció General de Gestió del Sistema Sociosanitari i de l'IVAFIQ es declara la situació d'emergència en relació amb la prestació de serveis socials en el sector d'Infància i Adolescència amb la finalitat de procedir a l'ampliació de places en els recursos corresponents a l'assistència a persones menors que es troben sota la guarda o tutela de l'administració de la Generalitat Valenciana, i així contribuir a la correcta prestació de serveis socials requerits davant l'actual situació de crisi migratòria.  
  
VIII. Que existix crèdit adequat i suficient amb càrrec al subprograma pressupostari 313I00 Gestió i organització del sistema, capítol IV, línia S1185, de la secció G0116 del pressupost de gastos de la Vicepresidència Segona i Conselleria de Serveis Socials, Igualtat i Habitatge arreplegat en la Llei de pressupostos de la Generalitat per a l'any 2024. La quantia corresponent als anys 2025 i 2026 estarà condicionada a l'existència de crèdit adequat i suficient en els corresponents exercicis pressupostaris.  
IX. En l'annex III de la Resolució de 21 de juny de 2022 s'indiquen les condicions per a la concertació en matèria de serveis socials en el sector d'infància i adolescència.  
X. Conforme al que s'establix en l'article 7 requisits generals de la «Resolució de 21 de juny de 2022, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026», s'ha rebut informe per part de la Direcció Territorial de València de data 02.04.2024 en el qual se certifica que l'entitat complix amb els requisits generals establits en aquest article per a poder accedir al règim de l'acció concertada. Així mateix, l'entitat ha acreditat comptar amb un certificat de qualitat del centre que és objecte de l'ampliació del concert.  
  
Per tant, a la vista dels informes elaborats tant per part de la Direcció Territorial de València així com per part de la Direcció General de Família, Infància i Adolescència i Repte Demogràfic, l'entitat adjudicatària proposada i les dades d'aquesta s'indiquen en el quadre següent:  
  
L'import total per al finançament de les 4 places noves per a aquest centre amb nou expedient administratiu: IAAR/2024/0002/46 és de 580.697,76 € amb el següent desglossament per anualitats:  
2024: Del 13 de maig al 31 de desembre de 2024: 173.687,52 €  
2025: De l'1 de gener al 31 de desembre de 2025: 044.303.60 €  
2026: De l'1 de gener al 30 de juny de 2026: 134.924,64 €  
Quant a la data d'efectes de les places a concertar, conforme al que es disposa en l'article 16.1. a) i b) de la resolució de convocatòria (contingut de la resolució en relació amb les places i serveis concertats), els efectes econòmics del concert seran a partir del 13 de maig de 2024 fins al 30 de juny de 2026, dates que consten en aquesta resolució de concessió i en el document de formalització del concert.  
  
  
Fonaments de dret  
I. Correspon a la persona que ocupe el lloc de la Direcció General de Gestió i Organització del Sistema, la nova denominació de la qual, després de l'aprovació del Decret 132/2023, de 10 d'agost de 2023, del Consell (DOGV 9661, 14.08.2023) d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, és la de Direcció General de Gestió del Sistema Sociosanitari i de l'Institut de Formació, Investigació i Qualitat dels Serveis Socials segons el que es disposa en el seu article 19, el nomenament del qual és determinat pel Decret 117/2023, de 28 de juliol, del Consell, (DOGV 9650, 28.07.2023), per delegació de la persona titular de la Conselleria i, tenint en compte les disponibilitats pressupostàries existents, la resolució del procediment d'acció concertada convocat per Resolució de 21 de juny de 2022 (DOGV 9371, 29.06.2022), de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per al període 2022-2026, de conformitat amb l'article 15 i de l'anunci d'obertura de termini (DOGV 9607, 31.05.2023) per a la concertació de serveis addicionals o de nova creació per al període 2023-2026.  
  
II. L'art. 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, establix l'acció concertada com a forma de provisió de les prestacions del Sistema Públic de Serveis Socials i aclarix que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament de les quals, accés i control siguen de la seua competència, i s'ajusten al procediment i als requisits que preveu aquesta llei i la normativa sectorial que siga aplicable.  
III. Per Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, s'aprova el reglament que regula els requisits, procediment, contingut i condicions bàsiques per a la implantació, execució i desenvolupament dels acords d'acció concertada.  
IV. D'acord amb l'article 13 d'aquest Decret 181/2017, de 17 de novembre, del Consell correspon a la persona titular de la conselleria competent en matèria de serveis socials efectuar la convocatòria de concert amb les entitats d'iniciativa social, mitjançant resolució que arreplega aquells aspectes i elements que establix aquesta norma, delimitant l'objecte i, si és el cas, nombre de places i característiques de les prestacions susceptibles del concert; així com els criteris de valoració d'entitats, centres, i serveis per a la resolució del procediment de selecció i adopció d'acords d'acció concertada, tant en funció de les disponibilitats pressupostàries, com de la necessària continuïtat i garantia de qualitat del servei que presten les entitats d'iniciativa social sota els principis de transparència, publicitat i no discriminació.  
  
V. D'acord amb el que disposa del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social en l'article 31: «2. Quan siga necessari proporcionar un servei d'estada temporal de persones que es troben en una situació d'especial necessitat, o vulnerabilitat acreditada o es troben sota la tutela de l'Administració i no es trobe inclosa la seua atenció en un acord d'acció concertada en vigor, es podrà proporcionar el servei per una entitat acreditada i concertada, que ja es trobe dins del Sistema Públic Valencià de Serveis Socials, assumint l'import de les places ocupades l'Administració concertant, amb l'acord previ de les parts»  
  
VI. El procediment de concertació s'ha dut a terme tenint en compte el que s'establix en l'article 31.2 abans esmentat, conformement a les condicions generals que s'establixen en la convocatòria dels acords d'acció concertada en matèria de serveis socials en el sector d'infància i adolescència. (DOGV 9371, 29.06.2022)  
VII. El contingut de la resolució en relació amb les places i serveis concertats és regulat per l'art. 16 de la resolució de la convocatòria, per la qual cosa correspon determinar: la data d'efectes per al nou finançament de les noves places concertades, l'import d'aquest finançament en funció del nombre de places concertades, el mòdul econòmic aplicable i nombre de dies de prestació del servei.  
VIII. La Resolució de 21 de juny de 2022 (DOGV 9371, 29.06.2022), de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència, establix en l'article 36 la modificació dels concerts, conforme al que es disposa els articles 31 i 32 del Decret 181/2017 amb les modificacions introduïdes pel Decret 188/2021, de 26 de novembre, del Consell.  
  
I per tot això, conforme al que es disposa en l'article 18 del Decret 181/2017, de 17 de novembre, del Consell, resolc;  
  
Aprovar la modificació de l'acord d'acció concertada amb l'entitat Cáritas Diocesana de València, per al centre d'acolliment de persones menors Llar Mare de Déu dels Desemparats i dels Innocents, de la tipologia de projecte migratori. El centre ja tenia concertades 24 places amb expedient administratiu IAAR/2022/49/46 per al període des de l'1 de juliol de 2022 i fins al 30 de juny de 2026. A partir del 13 de maig de 2024 i fins al 30 de juny de 2026, per la situació d'emergència migratòria, i mentres persistisca aquesta situació, es concerten 4 places més amb expedient administratiu IAAR/2024/0002/46, i s'aplica per als càlculs del cost total de les noves places, el mòdul establit en la convocatòria plurianual de 6 places d'atenció residencial de la tipologia de projecte migratori (186,36 €/plaça/dia).  
L'aprovació de l'ampliació en la concessió del concert social per al període des del 13 de maig de 2024 i fins al 30 de juny de 2026 per import total de 580.697,76 € s'efectua amb càrrec al crèdit consignat en el subprograma pressupostari 313I00 Gestió i organització del sistema, capítol IV, línia S1185 (acció concertada: gestió de polítiques d'infància i adolescència) de la secció G0116 del pressupost de gastos de la Vicepresidència Segona i Conselleria de Serveis Socials, Igualtat i Habitatge arreplegat en la Llei de pressupostos de la Generalitat per a l'any 2024. La quantia corresponent als anys 2025 i 2026 estarà condicionada a l'existència de crèdit adequat i suficient en els corresponents exercicis pressupostaris.  
La concertació del servei i places aprovades per aquesta resolució queda subjecta a la subscripció del document administratiu de formalització del concert social, d'acord amb el que s'establix en l'article 18 de l'annex I de la resolució de convocatòria dels acords d'acció concertada per al període 2022-2026 (DOGV 9371, 29.06.2022).  
  
El concert social que se subscriga per a aquests 4 places tindrà una duració des del 13 de maig de 2024 i fins al 30 de juny de 2026, sempre que persistisca la situació que dona lloc a l'atenció d'emergència. En cas contrari es procediria a l'extinció d'aquest.  
Contra aquesta resolució, que posa fi a la via administrativa, les persones interessades poden interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Així mateix, poden interposar potestativament recurs de reposició, previ al recurs contenciós administratiu, davant de l'òrgan que va dictar l'acte, en el termini d'un mes a comptar des de l'endemà de la seua notificació, segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.  
  
València, 9 de mayo de 2024.- El director general de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials (p. d. art. 15 R 21.06.2022): José Vicente Anaya Roig.